ऑलिम्पिकवीर खाशाबा जाधव (पुस्तक)

ऑलिम्पिकवीर खाशाबा जाधव  हे भारताचे पहिले वैयक्तिक ऑलिम्पिक  विजेते खाशाबा जाधव यांचे पहिले व एकमेव चरित्र पुस्तक आहे. संजय  दुधाणे हे या पुस्तकाचे लेखक आहेत.  या पुस्तकाच्या 18 आवृत्या प्रकाशित झाल्या असून  नॅशनल बुक ट्रस्टने हिंदी आवृत्ती प्रकाशित केली आहे. महाराष्ट्र शासनाच्या सर्वोत्कृष्ट पुस्तकाचा पुरस्कार या पुस्तकाला मिळाला आहे. या पुस्तकाचा महाराष्ट्र शासनाच्या बालभारतीच्या 9 वी व 6 वीच्या पाठ्यपुस्तकात समावेश करण्यात आला आहे.

 पुस्तकाचा आकृती बंध 
- पुस्तकाच्या प्रारंभी य. दि. फडके यांची प्रस्तावना आहे. लेखकाच्या मनोगतानंतर 18 प्रकरणे आहेत. पुस्तकात खाशाबा जाधव यांची दुर्मिळ छायाचित्र आहेत. 

 पहिली आवृत्ती 
2001 मध्ये या पुस्तकाची पहिली आवृत्ती कोल्हापूरच्या मीनल प्रकाशनाने प्रकाशित केली होती. पहिल्या आवृत्तीचे प्रकाशन तत्कालीन मुख्यमंत्री विलासराव देशमुख यांच्या हस्ते नांदेड येथे झाले होते. खाशाबांच्या पत्नी या प्रकाशन समारंभात प्रमुख पाहूणे म्हणून उपस्थित होत्या. []

 पुस्तकाची मांडणी 
या पुस्तकामध्ये खालील प्रकरणे आहेत.

बालपणीचा काळ सुखाचा 
टिळक हायस्कूलमधील सोनेरी दिवस	
कुस्तीपंढरीतील यश	
यशाचा चढता आलेख 	
जागतिक कसोटी	
अविरत कष्ट... मेहनत 	
खाशाबांच्या विजय खाशाबांच्या शब्दात 	
ऑलिम्पिकवीराचे स्वागत	
महाविद्यालयातील मंतरलेले दिवस	
चॅम्पियन के. डी. 	
पोलिसदलातील निस्पृह सेवा 	
खडतर प्रवास 	
कर्मण्येवाधिकारस्ते मा फलेषु कदाचन	
गोळेश्वर ते हेलसिंकी	
भारताचे ऑलिम्पिकवीर

वर्ग:मराठी साहित्य यादी